alexandrainst/scandi-wiki huggingface dataset:
Pinserørsla

Pinserørsla er ei felles nemning for ei verdsfemnande kristen rørsle av sjølvstendige kyrkjesamfunn og kyrkjelyder som legg særs stor vekt på det som vert kalla bibeltru kristen lære, det vil seie bokstavleg tolking av Bibelen som Guds eigne ord, og som byggjer mykje av sin religiøse praksis på skildringa i boka Apostelgjerningane i Bibelen av den dåpen i Den heilage ande som skjedde pinsedagen i Jerusalem, då læresveinane mottok Den heilage ande som eld frå himmelen ti dagar etter Jesu himmelferd. Pinserørsla gjer aktivt bruk av dei såkalla nådegåvene som Den Heilage Ande gjev dei truande i form av til dømes evne til tungetale (det vil seie å frambringe heilt eller delvis uforståelege språklege lydar under ein slags religiøs ekstase), profeti og læking av sjukdomar og lyter ved bøn.  Rørsla held seg til truandedåp (det vil seie dåp av dei som medvite har valt å verte døypt), som går føre seg ved at vedkomande vert dukka heilt ned i vatnet.

Pinserørsla har opphav i USA på byrjinga av 1900-talet, og spreidde seg snøgt ut over USAs grenser. Rørsla vart introdusert i Noreg og resten av Skandinavia av den norske, engelskfødde metodistpresten Thomas Ball Barratt etter at han hadde opplevd Heilagandens dåp i New York i 1906.  Den svenske baptistpresten Lewi Pethrus kom òg til å spele ei stor rolle for utbreiinga og utviklinga av pinserørsla i Skandinavia.

Medlemene av pinserørsla vert ofte kalla pinsevenar. Tidlegare kunne medlemane dessutan verte kalla lesarar av di dei legg stor vekt dagleg  bibellesing.

Bakgrunnsstoff

Internettsida for pinserørsla i Noreg

 
Religiøse rørsler frå USA
Arthur Rubinstein

Arthur Rubinstein () var ein polsk pianist, og ein av dei største klassiske pianistane på 1900-talet. Han var særs kjend for sine tolkingar av Chopin og Brahms.

Karriere 

Artur Rubinstein vart fødd i Łódź i Polen som den yngste av åtte sysken i ein jødisk familie. Han synte svært tidleg musikalske evner, og kunne spela piano allereie som fireåring. Som barn studerte han piano i Warsawa, før han som tiåring flytte til Berlin for å studera vidare der. Tretten år gamal debuterte han med Berlin Filharmoniske Orkester, og studerte vidare under Karl Heinrich Barth, som sjølv hadde hatt Franz Liszt til lærar.

I 1904 flytte Arthur Rubinstein til Paris, der vart han kjend med Maurice Ravel, Paul Dukas og Jacques Thibaud. Han debuterte i Carnegie Hall i New York i 1906, og reiste deretter på turné i Sambandsstatane, Italia, Austerrike og Russland. 

Trass i strålande musikalsk framgang, hamna Rubinstein i både økonomiske og kjenslemessige vanskar. Kreditorane var etter han, og då han vart truga med å bli kasta ut av hotellrommet sitt i Berlin, forsøkte han desperat å hengja seg i 1908. 

I 1912 debuterte han i London. Han oppheldt seg mykje der i byen under fyrste verdskrigen. Frå 1916 tok han til å reisa på turné i Spania og Sør-Amerika, til stor suksess. Her tok han til å setja pris på spansk musikk, av komponistar som Enrique Granados, Isaac Albéniz, Manuel de Falla og Heitor Villa-Lobos. Rubinstein opptrådte aldri meir i Tyskland etter 1914, av di han kjende avsky for måten landet hadde opptredd på i fyrste verdskrigen. I staden turnerte han i England i 1919 saman med to songarar, og i 1921 reiste han på turné i USA att.

Ekteskap og alderdom 

I 1934 gifte han seg med den polske ballerinaen Nela Młynarska, og fekk fem barn med henne. Han hadde fleire kjærleiksforhold også i løpet av dette ekteskapet.

Frå og med andre verdskrigen vart Sambandsstatane midtpunktet i karrieren hans. I løpet av karrieren gjorde Rubinstein ei lang rekkje plateinnspelingar. Rubinstein vart USA-amerikansk innbyggjar i 1946. På midten av 1970-talet byrja synet til Rubinstein å veikna, og han gav sin avskjedskonsert i London i 1976, åttini år gamal. Året etter gjekk han frå kona og gifte seg med den mykje yngre Annabelle Whitestone.

Død og ettermæle 

I 1982 døydde Rubinstein i Geneve i Sveits, 95 år gamal. Kroppen hans vart kremert, og urna hans gravlagt i Jerusalem eitt år etter dødsfallet. Skogen der grava ligg, heiter i dag Rubinstein-skogen. Den israelske musikkforeininga Arthur Rubinstein International Music Society vart grunnlagt til minne om han.

Arthur Rubinstein vann talrike prisar og utmerkingar. Mellom anna fekk han ei stjerne på Hollywood Walk of Fame, og han vann til saman seks Grammy-prisar, anten åleine eller i samarbeid med andre. Éin av desse er den ærverdige Grammy Lifetime Achievement Award, som han fekk tildelt posthumt i 1994.

Kjelder 

Denne artikkelen byggjer på «Arthur Rubinstein» frå ,  den 24. august 2011.  
 

Grammy-vinnarar
Polske pianistar
Hollywood Walk of Fame
USA-amerikanske pianistar
Polsk-amerikanarar
Jødiske musikarar
Anders Behring Breivik

Fjotolf Hansen (), og kjend under det tidlegare namnet Anders Behring Breivik, er ein norsk høgreekstremist som stod bak planlegginga og gjennomføringa av dei to terroråtaka 22. juli 2011; det fyrste mot Regjeringskvartalet i Oslo, det andre mot AUFs sommarleir på Utøya i Tyrifjorden stutt tid etterpå. Straffesaka mot Anders Behring Breivik for desse to åtaka, som han har vedgått å ha gjort, men nekta straffeskuld for, tok til i Oslo tingrett 16. april 2012. Ved dom i tingretten 24. august 2012 vart Breivik kjend straffeskuldig og dømd til forvaring i 21 år, med ei minstetid på 10 år. Korkje Breivik eller påtalemakta anka denne domen.

Norske forretningsfolk
Folk frå Oslo
Høgreekstremisme
Folk dømde for mord
Folk dømde for terrorisme
Kid Ory

Edward «Kid» Ory () var ein amerikansk jazz-trombonist og bandleiar. Han var fødd på Woodland Plantation nær LaPlace i Louisiana, og det var her han byrja laga musikk. 21 år gammal drog Ory til New Orleans. Han starta ei musikkgruppe som var ei av dei best kjende i byen i 1910-åra, og som hadde innom musikarar som Joe «King» Oliver, Mutt Carey, Louis Armstrong, Johnny Dodds og Jimmie Noone.

Etter ei tilstelling der Ory og bandet hans blei arrestert då nokre av tilhøyrarane hadde byrja å slost forlét Ory Sørstatane. Han vitja først California før han slo seg ned i Chicago, der han bidrog til å gjera dixieland kjend for eit vidare publikum.

Kjelder
Denne artikkelen bygger på «Kid Ory» frå ,  den 25. august 2011.  
 

USA-amerikanske jazzbandleiarar
USA-amerikanske jazztrombonistar
Musikarar frå Louisiana
Sibu

Sibu er ein by nord på Borneo, i den malaysiske delstaten Sarawak. Ved folketellinga i 2000 hadde Sibu  167 427 innbyggjarar, noko som gjorde han til den tredje største i Sarawak.  Sibu ligg ved elva Rajang og er den største hamnebyen langs elva.

Bakgrunnsstoff

Kjelder 
Denne artikkelen bygger på «Sibu» frå ,  den 25. august 2011.  
 

Byar i Malaysia
Sarawak
Byar på Borneo
Lausanne

Lausanne er ein by og eit distrikt i den fransktalande delen av Sveits. Byen er hovudstad i kantonen Vaud og i distriktet. Kommunen har  innbyggjarar () og eit areal på . Byen ligg ved nordbreidda av Genfersjøen (fransk Lac Leman). Bysentrum ligg 495 meter over havet. 

Han ligg nær den franske byen Évian-les-Bains med Jurafjella i nordvest. Lausanne ligg om lag 62 km nordaust for Genève.

Sudan 1875 har høgsteretten i Sveits hatt sete i Lausanne.

Den internasjonale olympiske komiteen (IOK) har hovudkvarteret i Lausanne, og det olympiske museet. Den internasjonale valdgiftsretten for sport har òg sete i byen. Byen ligg sentralt i eit vinområde og er den minste byen i verda med T-bane.

Kjelder

Denne artikkelen bygger på «Lausanne» frå ,  den 25. august 2011.

Bakgrunnsstoff
International Academy of Sports Science og Technology (AISTS)
Offisiell nettstad
Offisiell turistside
Kart over Lausanne

Kommunar i Vaud
Byar i Sveits
Stader ved Genfersjøen
Distriktet Lausanne

Distriktet Lausanne er eitt av ti distrikt i kantonen Vaud i den fransktalande delen av Sveits. Byen Lausanne er hovudstad i distriktet. Distriktet, som ligg på nordsida av Genfersjøen, har eit areal på 65,2 km² og hadde 150 362 innbyggarar i 2010. Bygde område utgjer 41,6 % av flatevidda, medan 30,9 % er skog og 27,3 % er landbruksareal.

Distriktet Lausanne er delt opp i seks kommunar. Ved sidan av bykommunen Lausanne er det Cheseaux-sur-Lausanne, Epalinges, Jouxtens-Mézery, Le Mont-sur-Lausanne og Romanel-sur-Lausanne.

Kjelder 
 Denne artikkelen bygger på «Lausanne District» frå , den 25. august 2011. 
 

Lausanne
La Chaux-de-Fonds

La Chaux-de-Fonds er ein by i distriktet La Chaux-de-Fonds i kantonen Neuchâtel i det franskspråklege Sveits. Han ligg i Jurafjella nokre kilometer sør for grensa til Frankrike. Etter Genève og Lausanne er han den tredje største byen i den fransktalande delen av Sveits med  innbyggjarar ().

Byen, som vart grunnlagd i 1656, er særleg kjend for produksjonen av ur og klokker. Kjente klokkeprodusentar som TAG Heuer, Breitling, Invicta, Corum og Movado har tilhald i byen. Klokkemerke som Omega og Rolex har også sitt opphav i La Chaux-de-Fonds.

Kommunen er hovudstad i distriktet med same namn. 

Målaren Francois Barraud og skirennaren Georges Schneider var frå La Chaux-de-Fonds.

Kjelder 
Denne artikkelen bygger på «La Chaux-de-Fonds» frå ,  den 31. mars 2012. 
 oppgav desse kjeldene:

Bakgrunnsstoff 
Offisiell nettstad
Chaux-de-Fonds / Le Locle: biletgalleri

Internasjonal urmakarmuseum

Kommunar i Neuchâtel
Byar i Sveits
Verdsarv i Sveits
Busetnader grunnlagde i 1656
Kantonen Fribourg

Fribourg er ein kanton i det vestlege Sveits, på søraustsida av Neuchâtelsjøen. Kantonen har eit areal på 1 671 km2, og hadde 273 159 innbyggarar i 2009. Byen Fribourg er hovudstad i kantonen.

Geografi

Fribourg grensar til kantonane Bern i nord og aust, og Vaud i sør og vest. På motsett side av Neuchâtelsjøen ligg kantonen Neuchâtel. Fribourg har tre eksklavar i Vaud og ein i Bern, medan Bern har to enklavar i Fribourg.

Landskapet er ganske flatt i den vestlege delen av kantonen, medan det i aust stig opp og inn i Bern-Alpane. Neuchâtelsjøen på 429 moh er det lågastliggande punktet i kantonen, medan den 2 389 meter høge fjelltoppen Vanil Noir på grensa mot Vaud er det høgste punktet. Elva Saane renn frå sør til nord gjennom kantonen, ho samlar opp i seg størstedelen av nedbøren i kantonen. I nordvest grensar Moratsjøen opp mot kantonen.

Språk og samfunn
16,7 % av innbyggarane er utanlandske statsborgarar. Fransk er det mest utbreidde talemålet i Fribourg, om lag to av tre er fransktalande. Resten talar ulike alemanniske dialektar. I kring 70 % av folket soknar til den romersk-katolske kyrkja, og ei 15 % er protestantar.

Distrikt og kommunar
Fribourg består av 168 kommunar som er samanslutta i sju distrikt. Dei sju distrikta er;
Broye, Glâne, Gruyère, Sarine, Lac, Sense og Veveyse.

Dei største byane er kantonshovudstaden Fribourg og Bulle.

Historie
Kantonen Fribourg slutta seg til den sveitsiske konføderasjonen i 1481. Området består av land som hovudstaden Fribourg har skaffa seg. Dagens storleik/flatevidd vart nådd i 1803 då kommunen Murten vart lagt til kantonen, mot viljen til dei fleste innbyggarane på staden.

Kantonen Fribourg slutta seg i 1846 til separatististrørsla av katolske kantonar, det såkalla Sonderbund. Etter den sveitsiske borgarkrigen i 1847, overgav Fribourg sine troppar seg til den føderale hæren.

Kjelder
Denne artikkelen bygger på «Canton of Fribourg» frå ,  den 26. august 2011.

Bakgrunnsstoff
David Hasselhoff

David Michael Hasselhoff () er ein amerikansk skodespelar, songar og låtskrivar.

David Hasselhoff er mest kjend for sine hovudroller i Knight Rider og Baywatch. Han har fått ei stjerne på Hollywood Walk of Fame.

Kjelder 
Denne artikkelen bygger på «David Hasselhoff» frå , den 26. august 2011. 
 

Folk frå Baltimore
USA-amerikanske skodespelarar
USA-amerikanske songarar
USA-amerikanske låtskrivarar
Hollywood Walk of Fame
Libya, Libya, Libya

«Libya, Libya, Libya» (arabisk  ليبيا ليبيا ليبيا, også kjend som «Ya Beladi», 'Å landet mitt') er den libyske nasjonalsongen. Songen blei teken i bruk då landet fekk sjølvstende i 1951, og igjen då opprørarar reiste seg mot styret til Muammar Gaddafi i 2011.  Teksten til songen blei skriven av Al Bashir Al-Oreibi og musikken komponert av Mohammed Abdel Wahab (1907-1991).

Songen blei bytta ut med marsjen «Allahu akbar» etter at Muammar Gaddafi hadde utført eit statskupp i 1969.

Tekst

Kjelder

Bakgrunnsstoff
Libya, Libya, Libya (Instrumentalversjon på YouTube)
Libya, Libya, Libya (Sungen versjon på YouTube)

Libyske songar
Nasjonalsongar
Libya
Mister Gay World

Mister Gay World (MGW) er ein årleg internasjonal venleikstevling for homofile menn.

Deltakarar 
39 land har deltatt minst ein gong i tevlinga.

Vinnarar

Kjelder
Denne artikkelen bygger på «Mr Gay World» frå ,  den 26. august 2011.  
 

Venleikstevlingar
 
Skipingar i 2009
Mister Gay World 2009

Mister Gay World 2009 (MGW 2009) var den fyrste gongen Mister Gay World vart arrangert. Tevlinga vart halden i Whistler i Canada. Finalen fann stad sundag 8. februar. Max Krzyzanowski vann tevlinga for Irland.

Resultat

Finale
 Irland vann tevlinga for fyrste gong.
 Brasil, Bulgaria, Chile, Litauen, Nord-Irland, Noreg, Spania og Venezuela var ikkje i lag med dei ti beste.

Særskilde utmerkingar

Kjelder
Denne artikkelen bygger på «Mr. Gay World 2009» frå ,  den 26. august 2011.  
 

Mister Gay World
Hendingar i 2009
Mister Gay World 2010

Mister Gay World 2010 (MGW 2010) var den andre gongen Mister Gay World vart arrangert. Tevlinga vart halden i Oslo i Noreg. Finalen fann stad laurdag 13. februar. Charl van den Berg vann tevlinga for Sør-Afrika.

Resultat

Finale
 Sør-Afrika vann tevlinga for fyrste gong.
 Argentina, Belgia, Canada, Chile, Island, Irland, Italia, Mexico, New Zealand, Nord-Irland, Sveits, Thailand, USA og Venezuela var ikkje i lag med dei ti beste.

Særskilde utmerkingar

Kjelder
Denne artikkelen bygger på «Mr. Gay World 2010» frå ,  den 26. august 2011.  
 

Mister Gay World
Hendingar i 2010
Fribourg

Fribourg (fransk; på tysk Freiburg im Üechtland eller berre Freiburg) er ein by i kantonen Fribourg i Sveits. Byen har eit areal på 9,3 km2, og hadde 34 490 innbyggarar i 2009. Fribourg er hovudstad i kantonen ved same namn, og i distriktet Sarine. Byen ligg ved elva Saane. Bysentrum ligg 610 meter over havet.

Byen vart grunnlagd i 1157 under Berchtold IV von Zähringen. Tida 1277-1452 låg han under habsburgarane. I 1482 vart byen teken opp i Det sveitsiske eidsforbundet. Fribourg vart biskopssete i 1613, etter på 1500-talet å ha vore eit sentrum for motreformasjonen.

Fribourg er eit viktig økonomisk, administrativt og lærdomssenter i grenselandet mellom fransk og tysk kultur og samfunn i Sveits. Gamlebyen er ein av dei best bevarte i Sveits.

Kjelder 

Denne artikkelen bygger på «Fribourg» frå ,  den 26. august 2011.

Bakgrunnsstoff 
 Offisiell side (fransk) (tysk)
 Domkyrkja Saint Nicholas
 Villa St. Jean internasjonale skule 
 Biletgalleri

Byar i Sveits
Kommunar i Fribourg
Skipingar i 1157
Busetnader grunnlagde på 1100-talet
Distriktet Sarine

Sarine (tysk Saane) er eitt av sju distrikt i kantonen Fribourg i Sveits. Distriktet har eit areal på 217,6 km² og hadde 94 849 innbyggarar i 2010. Størstedelen av distriktet vert drenert av elva Saane (Sarine), som distriktet har namn etter. Byen Fribourg ligg i distriktet.

Kommunar
Sarine består av 36 kommunar:

Sarine
Mister Gay World 2011

Mister Gay World 2011 (MGW 2011) var den tredje gongen Mister Gay World vart arrangert. Tevlinga vart halden i Manila på Filippinane. Finalen fann stad sundag 13. mars. François Nel vann tevlinga for Sør-Afrika.

Resultat

Finale
 Sør-Afrika vann tevlinga for andre gong.
 Argentina, Brasil, Bulgaria, Canada, Chile, Finland, Hong Kong, India, Island, Macao, Malaysia, Nord-Irland, Peru, Thailand og Tsjekkia var ikkje i lag med dei ti beste.

Særskilde utmerkingar

Kjelder
Denne artikkelen bygger på «Mr. Gay World 2011» frå ,  den 26. august 2011.  
 

Mister Gay World
Mister Gay Europe

Mister Gay Europe er ei årleg europeisk venleikstevling for homofile menn.

Deltakarar 
39 land har deltatt minst ein gong i tevlinga.

Vinnarar

Kjelder
Denne artikkelen bygger på «Mr Gay Europe» frå ,  den 26. august 2011.  
 

Venleikstevlingar
Skipingar i 2005
Kjæremål

I norsk juridisk prosessrett var kjæremål tidlegare omgrepet som vart brukt om krav om overprøving av rettslege avgjerder som ikkje kunne ankast. Både tvistemålsloven av 1915 og straffeprosessloven skilde mellom anke som var krav om overprøving av realitetsavgjerd (dom) i saka og kjæremål som var krav om overprøving av andre avgjerder (orskurdar og beslutningar). Då den nye tvisteloven tredde i kraft 1. januar 2008 forsvann dette skiljet i sivilprosessen og samstundes blei også straffeprosessloven endra slik at terminologien blei den same. Alle krav om overprøving i ein høgare rettsinstans blir no kalla anke, og det har også fått den konsekvensen at Høgsteretts kjæremålsutval no heiter Høgsteretts ankeutval. Det er samstundes gjort ein gjennomgang av lovverket slik at uttrykket kjæremål er erstatta med anke i dei aller fleste lovene (men ikkje domstolloven § 10 og somme andre mindre viktige lover).

I tvisteloven er reglane om anke frå tingrett til lagmannsrett samla i kapittel 29, medan reglane om anke til Høgsterett og Høgsteretts ankeutval finst i kapittel 30. I straffeprosessloven finn vi ankereglane i kapittel 23 (anke over dommar) og i kapittel 25 (anke over orskurdar og beslutningar).
 Denne artikkelen bygger på «Kjæremål» frå , den 26. august 2011. 
 

Juridisk terminologi
Rettsmiddel
Norsk rett
Opphøyr i 2007
Tvisteloven

Tvisteloven, eigenleg Lov om mekling og rettergang i sivile tvister (tvisteloven) av 17. juni 2005 nr. 90 inneheld dei alminnelege reglane om rettergangsmåten i sivile saker (tvistemål). Loven erstatta tvistemålsloven frå 1915 då den blei sett i kraft 1. januar 2008.

Den nye lova legg vekt på ein meir effektiv rettsprosess i domstolane, og har mellom anna eigne reglar om sakshandsaminga av krav under kr 125 000, såkalla småkravsprosess. Målsettinga er at omfanget av prosessen skal tilpassast verdien av tvistegjenstanden. Andre viktige omsyn er at prosessen skal vere effektiv slik at partane raskt kan få ei avgjerd av saka, og at dommaren i større grad enn før skal ha ei aktiv styring i saksførebuinga.

Utvalet som utgreidde den nye lova blei leia av høgsterettsjustitiarius Tore Schei.

Bakgrunnsstoff 

 Lov om mekling og rettergang i sivile tvister (tvisteloven) – frå Lovdata
 NOU 2001:32 Rett på sak  – frå Justisdepartementet
 Kronikk av justitiarius Tore Schei om ny tvistelov

 Denne artikkelen bygger på «Tvisteloven» frå , den 26. august 2011. 
 

Norske lover
Andreas Schei

Andreas Olai Schei () var ein norsk jurist, høgsterettsdommar og den første sivilombodsmannen i Noreg frå 1962 til 30. juni 1974.

Schei var fødd i Førde.
Han vart cand.jur. i 1926, og var dommarfullmektig frå 1926 to 1929 og tilsett i Justisdepartementet frå 1929 til 1939. Frå 1939 arbeidde han i Forsyningsdepartementet, og frå 1941 til 1942 var han ekspedisjonssjef i Handelsdepartementet. Han var deretter tre år i Norsk Brændselolje, og frå 1945 ekspedisjonssjef i Justisdepartementet. 

I 1946 vart han utnemnd til høgsterettsdommar. Frå 1962 til 1974 var han den første Sivilombodsmannen i Noreg. Han hadde mange verv i offentlege styre og komitear. 

Han blei tildelt Storkors av Den Kongelige Norske St. Olavs Orden i 1972.

Scehi døydde i Bærum.
Han var far til høgsterettsjustitiarius Tore Schei og bror til tidlegare fylkesmann Nikolai Andreas Schei.

Norske høgsterettsdommarar
Sivilombodsmenn
St. Olavs Orden
Folk frå Førde
Norske ombodsmenn
Knut Blom

Knut Blom () var ein norsk jurist, advokat og høgsterettsdommar. Han var medlem av Høgsterett frå 1968 til 1986.

Blom var fødd i Kristiania (Oslo). Han tok examen artium i 1934, og blei cand.jur. i 1939. Han blei tilsett som fullmektig hos Carl Fridtjof Rode i Melbu same året, og overtok advokatkontoret då Rode blei kalla inn til militærteneste kort tid etterpå. Frå 1940 til 1942 var Blom dommarfullmektig i Jæren heradsrett, og frå 1942 var han advokatfullmektig hos Sven Arntzen, frå 1947 partner. Under den tyske okkupasjonen var Blom eit sentralt medlem av leiinga av Heimefronten.

Blom arbeidde som advokat til 1968, og var forsvarar i Oslo byrett 1953 til 1956, Eidsivating lagmannsrett 1956-1965 og Høgsterett 1965 til 1968. Frå 1968 til han gjekk for aldersgrensa i 1986 var han høgsterettsdommar. Han skreiv juridiske fagbøker, mellom anna Sakførerens rettslige Ansvar (1947) og Prisloven med kommentarer (1954).

Han blei dekorert med Deltakarmedaljen og i 1978 mottok han St. Olavs Orden. Han døydde i Oslo.

Fotnotar 

Denne artikkelen bygger på «Knut Blom» frå ,  den 26. august 2011.  
 

Norske høgsterettsdommarar
St. Olavs Orden
Deltakarmedaljen
Norske juristar
Folk frå Oslo
Norske sakprosaforfattarar
Norske motstandsfolk
Frauenfeld

Frauenfeld er hovudstaden i kantonen Thurgau i Sveits. Kommunen har  innbyggjarar () og eit areal på . Kommunesenteret ligg 417 meter over havet.

Kommunen er hovudstad i både kantonen og distriktet han ligg i. Han ligg på begge sider av elva Murg. Elva Thur renn langs nordgrensa til kommunen. Han består av byen Frauenfeld (som består av gamlebyen, Ergaten-Vorstadt i vest og Obere Vorstadt i aust) og dei tidlegare kommunane Langdorf, Kurzdorf, Huben, Herten, Horgenbach, Gerlikon, Zelgli og Schönenhof.

Byen reknar si historie frå 1246, og voks opp kring slottet Frauenfeld.

Kjelder
Denne artikkelen bygger på «Frauenfeld» frå ,  den 27. august 2011.

Bakgrunnsstoff

 Offisiell nettstad 

Byar i Sveits
Kommunar i Thurgau
Frauenfeld (1415-1442)
Mister Gay Sweden

Mister Gay Sweden er ein årleg svensk venleikstevling for homofile menn. Sidan 2005 har vinnaren representert Sverige i Mister Gay Europe.

Vinnarar

Kjelder
Denne artikkelen bygger på «Mr Gay Sweden» frå ,  den 27. august 2011.  
 
 icity.se

Venleikstevlingar
Skipingar i 1999
Orkanen Irene

Orkanen Irene er ein atlantisk orkan frå august 2011 som har gjort stor skade i Karibia og som har nådd austkysten av USA. Fleire amerikanske statar har iverksatt evakuering. Det er venta at orkanen vil føre med seg stor stormflo, noko som gjer at vasstanden kan stige fleire meter. Faren for stormflo er med på å gjere uvêret farlegare for folk.

Bakgrunnsstoff 
 http://www.nrk.no/nyheter/verden/1.7766937
 http://www.yr.no/nyheter/1.7765444 

Tropiske syklonar
2011 i Canada
2011 i Puerto Rico
2011 på Bahamas
2011 på Dei britiske Jomfruøyane
2011 i Den dominikanske republikken
2011 på Turks- og Caicosøyane
2011 på Dei amerikanske Jomfruøyane
2011 i USA
Kreuzlingen

Kreuzlingen er ein by og ein kommune i distriktet Kreuzlingen i kantonen Thurgau nordaust i Sveits. Kommunen har  innbyggjarar () og eit areal på . Kommunesenteret ligg 397 meter over havet. 

Han er administrasjonsstad for distriktet og den nest største byen i kantonen etter Frauenfeld. I lag med den nærliggande byen Konstanz like over grensa til Tyskland, er Kreuzlingen ein del av det største byområdet ved Bodensjøen med totalt nesten 120 000 innbyggjarar. Kreuzlingen er den største sveitsiske byen ved Bodensjøen. Byen heitte fram til 1874 for Egelshofen.

Kjelder 
Denne artikkelen bygger på «Kreuzlingen» frå ,  den 27. august 2011.

Bakgrunnsstoff 
 http://www.kreuzlingen.ch

Kommunar i Thurgau
Byar i Sveits
Stader ved Bodensjøen
Distriktet Kreuzlingen

Distriktet Kreuzlingen er eitt av fem distrikt (tysk; bezirk) i kantonen Thurgau i det nordlege Sveits. Distriktet ligg på sørbreidda av vatnet Untersee og av Bodensjøen. Kreuzlingen har eit areal på 129 km² og hadde 41 598 innbyggarar i 2009. Byen Kreuzlingen er hovudstad i distriktet.

Distriktet Kreuzlingen består av 14 kommunar. Forutan Kreuzlingen er det Altnau, Bottighofen, Ermatingen, Gottlieben, Güttingen,Kemmental, Langrickenbach, Lengwil, Münsterlingen, Raperswilen, Salenstein, Tägerwilen og Wäldi.

Kjelder
Denne artikkelen bygger på «Kreuzlingen (Bezirk)» frå ,  den 27. august 2011.

Bakgrunnsstoff

Kreuzlingen